**Πρότυπο Ανάπτυξης Δράσεων Ενίσχυσης της Ενεργού Πολιτειότητας**

 **Σχέδιο Δράσης Ενεργού Πολίτη Νηπιαγωγείου Γοργόπης 2025-26**

**Τίτλος** : **«Φροντίζουμε το σχολείο και το περιβάλλον μας»**

**Επίπεδο** :Νηπιαγωγείο

**Θεματικό Πεδίο** Η δράση ανήκει στα θεματικά πεδία 3, 4, 11, 17 του Προγράμματος Σπουδών Δράσεων Ενεργού Πολίτη.

**Σύντομη περιγραφή της Δράσης**

 Η δράση στοχεύει στο να μάθουν τα παιδιά να φροντίζουν το περιβάλλον μέσα στο οποίο ζουν εντοπίζοντας τα σημεία που επιδέχονται βελτίωση αναλαμβάνοντας πρωτοβουλίες και ευθύνες. Τα παιδιά μέσα από συζήτηση στον κύκλο προτείνουν τρόπους με τους οποίους μπορούν να βελτιώσουν το σχολικό τους περιβάλλον. Θα μπορούσαν να καθαρίσουν την αυλή από φύλλα και σκουπίδια, να φροντίσουν τα φυτά και τα δέντρα, να απευθύνουμε γράμμα τον Δήμο και στον Σύλλογο Γονέων και Κηδεμόνων για συντήρηση του τραπεζοκαθίσματος της αυλής, των κάγκελων που θέλουν συντήρηση και να ανακυκλώσουν , χαρτιά , μπαταρίες και πλαστικά καπάκια.

**Μάθημα ή τομέας του Εργαστηρίου Δεξιοτήτων που**

Εντάσσεται στα Εργαστήρια Δεξιοτήτων , Θεματική Ενότητα : Φροντίζω το περιβάλλον . Τομέας: Παγκόσμια και Τοπική φυσική κληρονομιά

**Προσδοκώμενα Μαθησιακά Αποτελέσματα**

Να αναπτύξουν οι μαθητές /τριες στάσεις ενεργού πολίτη και να συμμετέχουν και να παρεμβαίνουν ενεργά σε δράσεις που έχουν στόχο τη βελτίωση της υφιστάμενης κατάστασης.

Να προσδιορίζουν τις συνέπειες που θα προκύψουν στο μέλλον για τους κατοίκους , καθώς και το φυσικό περιβάλλον από την απόρριψη σκουπιδιών εκτός των ελεγχόμενων χώρων (κάδοι και καλάθια απορριμμάτων).

Να μάθουν να συνεργάζονται και να σέβονται τον κοινόχρηστο χώρο.

Να συνειδητοποιήσουν την σημασία της οικολογικής συνείδησης.

Να αναλάβουν μικρές , αλλά ουσιαστικές πρωτοβουλίες.

**Πεδίο Υλοποίησης**

Ο εσωτερικός χώρος και η αυλή του σχολείου .

Ψηφιακός χώρος (διαδικτυακή παρουσία της δράσης για ενημέρωση και ευαισθητοποίηση)

**Φάσεις Υλοποίησης Δράσης Διερεύνηση (1 διδακτική ώρα)**

Συζήτηση με τα παιδιά πάνω στο θέμα της καθαριότητας και της περιποίησης του χώρου του σχολείου και της αυλής.

Καταιγισμός ιδεών: «Τι μπορούμε να κάνουμε»

Σύνδεση με τις εμπειρίες και τα βιώματα των παιδιών

**Προετοιμασία/Σχεδιασμός (2 διδακτικές ώρες)**

Δημιουργία ομάδων , καταμερισμός ρόλων ποιος θα ζωγραφίσει , ποιος θα γράψει , ποιος θα φυτέψει , ποιος θα ποτίσει, ποιος θα καθαρίσει κ.α.

Προετοιμασία υλικών

**Υλοποίηση (4 διδακτικές ώρες)**

Τα παιδιά δρουν στην πράξη (καθαρίζουν την αυλή ,γράφουν επιστολή, φτιάχνουν πινακίδες και αφίσες , φυτεύουν φυτά, λουλούδια και τα ποτίζουν).

Συνεργάζονται και αναλαμβάνουν τις ευθύνες τους.

**Επικοινωνία-Διάχυση (2 διδακτικές ώρες)**

Παρουσίαση της δράσης σε γονείς, μαθητές του Δημοτικού σχολείου ή την τοπική κοινότητα.

Δημιουργία αφίσας , έκθεσης φωτογραφιών, βίντεο και ανάρτηση στην ιστοσελίδα του σχολείου.

**Αναστοχασμός (1 διδακτική ώρα)**

Συζήτηση στην ολομέλεια: Πως τα καταφέραμε; Τι μας άρεσε; Τι μάθαμε;

 Καταγραφή , εικονογράφηση των εμπειριών από τα παιδιά.